Mapei Rendelés feldolgozó

Cél: Mapei rendelések Excel táblázat felolvasása, az abban lévő tételek mennyiségének módosítása és Correct-Tour által értelmezhető formátumra alakítása, majd a Correct-Tourba töltése. A Correct-Tourból a kiszámolt eredmények visszaadása a Netmovernek.

Egy Mapei rendelés több tételből áll össze. A tételek súly és térfogat összege adja az adott megrendelés összsúly és térfogat mezőit. (A Correct-Tour megrendelés import súly és térfogat beolvasását teszi lehetővé)

Az Excel beolvasó működéséhez előre telepített Microsoft Office szükséges. A beolvasott megrendelések megrendelésszám alapján vannak azonosítva. A beolvasott megrendelésekről bármely időszakra tetszőleges alkalommal átadható adathalmaz. A beolvasott fájlt és a módosításokat is meg kell őrizni. A módosított fájlt optimalizáció után fel kell tölteni a Correct-Tour kiszámolt túraadataival és így az visszatölthető a Mapei rendszerébe.

A tervezett munkamenet a következő:

* Beolvassuk a fájlt. Kézzel nem viszünk fel új tételt, csak a beolvasott megrendelésekkel dolgozunk.
* Megadjuk, hogy mi legyen a Correct-Tour szállítási dátuma (ezt a dátumot nevezzük átadási dátumnak), ekkor kiválasztott lesz minden olyan rendelés, aminek ez a szállítási dátuma.
* Ezután még kézzel meg lehetne jelölni, mely rendelések kerüljenek be erre a szállítási napra. Ezen rendelések átadási dátuma is a fent kiválasztott lesz.
* Ezekkel a rendelésekkel lehet dolgozni, állítgatni a mennyiségeket, stb…
* Bármikor hozzáválaszthatunk még rendelést, bármilyen dátummal, ekkor ezek a rendelések is szerkeszthetővé válnak, átadási dátumuk a fent kiválasztott lesz.
* Bármikor kivehetünk rendelést, akkor azok nem lesznek szerkeszthetők, az addigi rajtuk végzett módosítás elvész.
* Ha befejeztük a módosítást, átadhatjuk az adatokat a Correct-Tour számára. A program nem készít megrendelés import CSV-t, hanem a Correct-Tour adatbázisába létrehoz megrendelés tételeket. Csak abban az esetben lehet az átadást elvégezni, ha az adott napra nincs terv. (ebből következik, hogy adatjavítás után, ismételt adatátadás csak akkor lehetséges, ha előtte minden tervet kitöröltünk). Az átadás törli az adott napra vonatkozó Correct-Tour-s megrendeléseket, és létrehozza az új rekordokat.
* A Correct-Tour a rendelésátadással párhuzamosan létrehozza a hiányzó lerakókat is. A nyitva tartások és a kiszolgálási idők default értékkel lesznek megadva. (A Correct-Tourban módosíthatók. A kiszállítási időablakok átadása még nem definiált. Esetleg a megjegyzés mezőben?)

Minden esetben elmentjük az eredeti fájlt és a módosításokat is. A Correct-Tour eredményét visszaolvasva a módosított fájlba írja be a program a tervezett szállítási információkat.

Az ablak felső részén lesz egy toolbar, az alábbi kontrolokkal, funkcióindító ikonokkal:

* Időszak a megjelenő megrendelésekre (alapértelmezésben az aktuális nap)
* Correct-Tour rendelési nap
* Megrendelés excel beolvasása
* Correct-Tour rendelési napra vonatkozó összes megrendelés átadásra kijelölése
* Összes kijelölés törlése
* Átadás a Correct-Tour-nak. Minden megrendelés a Correct-Tour rendelési nappal kerül átadásra attól függetlenül, mi volt a rendelés eredeti dátuma.
* Eredmény átvétel a Correct-Tour-tól

Ez alatt van a megrendelések gridje. Ez a grid a tételkiválasztásra szolgál. A gridbe integrált nyomógombbal lehet átadásra kijelölni ill. visszavonni megrendelést. Szintén itt fog megjelenni a ‘visszaállítás’ nyomógomb is. A megrendelések alatt található a résztételek gridje. Itt egy tételen állva duplaklikkre, egy dialógus segítségével módosítható a súly és térfogat. A tételekhez tartozik egy mennyiség mező is, ez tetszőleges egységben adja meg a mennyiséget (például darab, vödör, tekercs…). Ennek módosításával arányosan módosul a súly és térfogat mező tartalma is. A rendelés és a tételek tartalmaznak ADR mezőt is, itt a kiszámított ADR pontszám található. Ha módosul egy tétel mennyisége, akkor az ADR pontszámot is arányosan módosítani kell. Megrendelésenként beállítható a rendelés raklapszáma és raklaptípusa. Ez a komissiózott mennyiségre vonatkozik. A raklaptípus öt különböző típus közül választható. Egyelőre fixen beépített raklaptípusok lesznek. A raklapra vonatkozó mezők kitöltése nem kötelező, egyelőre nem kell átadni a Correct-Tournak.

A Correct-Tourból a kiszámolt tervet visszatölthetjük a Megrendelés feldolgozó programba. Itt fuvarszámokat generálhatunk hozzájuk, és az adatokkal feltölthetjük a korábban módosított adott napi rendelésállományt, végül kimenthetjük Excel fájlba.

Az input fájl szerkezete a következőképpen néz ki.

Rendelés fej szinten:

**• Company code = default ‘HUN’**

• Customer code

• Customer Order number

• Customer Order date

• Shipping date

• Warehouse code

• Total Gross weight of Order

• Number of pallets to deliver

• Shipping address ID code

• Shipping address – Company name

• Shipping address - ZIP code

• Shipping address – City

• Shipping address - street and number

Rendelés tétel szinten:

• Row Number

• Product Code

• M.U.

• Product Description

• Conf. Order Qty (Row)

• **Conf. Planned Qty (Row)**

• Pallet Order Qty (Row)

• Pallet Planned Qty (Row)

• Pallet ‘Bulk’ qty (Row)

**• Gross weight in kg (Row)**

• ADR Y/N

• **ADR multiplier** (only for to calculate ADR total points)

• L.Qty Y/N

• Freeze Y/N

• MELT Y/N

• UV Y/N

Van külön mező a szállítandó mennyiségre (**Conf. Planned Qty (Row)**) ami kiinduló helyzetben megegyezik az order quantityval, ezt kell módosítani a készlet információk alapján. A conf quantity a mennyiség csomagolási egységben (zsák, vödör stb.).

A visszaadandó fájnak tartalmaznia kell a vevői megrendelés számhoz tartozó fuvarszámot. A fuvarszámot a program generálja. Minden egyes fuvarszámhoz header adatként meg kell adni a következő adatokat:

* Teljes fuvar km
* Teljes fuvar útdíj
* Fuvaros
* Fuvareszköz típus
* Rendszám

A Netmover felé megrendeléseken belül tételenként kell visszaadni a végleges szállítandó mennyiségeket (amire esetleg a folyamat elején módosítottunk) és e mellé is kell a generált fuvarszám.

Meghatározandó még:

Szállítási időablakok szükségesek-e, ha igen, hogyan kerülnek be a rendszerbe.

A kiszámolt terv egyéb adatait (sorrend a túrán belül, időpontok …) hogyan adjuk át a Netmovernek.